CELEX: 62019TN0103
Language: sl
Date: 2019-02-20 00:00:00
Title: Zadeva T-103/19: Tožba, vložena 20. februarja 2019 – Mende Omalanga/Svet

15.4.2019   
            
            
               SL
            
            
               Uradni list Evropske unije
            
            
               C 139/84
            
         
      Tožba, vložena 20. februarja 2019 – Mende Omalanga/Svet
      (Zadeva T-103/19)
      (2019/C 139/85)
      Jezik postopka: francoščina
      
         Stranki
      
      
         Tožeča stranka: Lambert Mende Omalanga (Kinšasa, Demokratična republika Kongo) (zastopniki: T. Bontinck, P. De Wolf, M. Forgeois in A. Guillerme, odvetniki)
      
         Tožena stranka: Svet Evropske unije
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost Sklepa Sveta (SZVP) 2018/1940 z dne 10. decembra 2018 v delu, v katerem je ime tožeče stranke ohranjeno na št. 11 Priloge II k Sklepu 2010/788/SZVP;
               
            
                  —
               
               
                  razglasi ničnost Izvedbene uredbe Sveta (EU) 2018/1931 z dne 10. decembra 2018 v delu, v katerem je ime tožeče stranke ohranjeno na št. 11 Priloge Ia k Uredbi (ES) št. 1183/2005;
               
            
                  —
               
               
                  ugotovi nezakonitost določb člena 3(2)(a) Sklepa 2010/788/PESC in člena 2b(1)(a) Uredbe (ES) 1183/2005/ES;
               
            
                  —
               
               
                  Svetu naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: kršitev pravice do obrambe, vključno s kršitvijo obveznosti obrazložitve, na podlagi katere bi bilo mogoče utemeljiti ukrepe in zagotoviti učinkovito pravno varstvo, in kršitev pravice do izjave.
               
            
                  2.
               
               
                  Drugi tožbeni razlog: očitna napaka pri presoji glede vpletenosti tožeče stranke v dejanja, ki ovirajo sporazumno in miroljubno rešitev za volitve v Demokratični republiki Kongo.
               
            
                  3.
               
               
                  Tretji tožbeni razlog: kršitev pravice do zasebnega življenja in načela sorazmernosti.
               
            
                  4.
               
               
                  Četrti tožbeni razlog: neuporabljivost določb člena 3(2)(a) Sklepa Sveta 2010/788/SZVP z dne 20. decembra 2010 o omejitvenih ukrepih proti Demokratični republiki Kongo in razveljavitvi Skupnega stališča 2008/369/SZVP (UL 2010, L 336, str. 30) in člena 2b(1)(a) Uredbe Sveta (ES) št. 1183/2005 z dne 18. julija 2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2005, L 193, str. 1). V zvezi s tem tožeča stranka zatrjuje, da pravno merilo, kot je opredeljeno v teh členih in na katerem temelji vpis imena tožeče stranke na zadevna seznama, krši načelo predvidljivosti aktov Unije in načelo sorazmernosti, ker Svetu daje diskrecijsko in arbitrarno pooblastilo za presojo.